ToekomsVenster: Sy Naam bo alle namehttps://rak2.spens.co.za/radio/2015-onderhoude/jannie-pelser-toekomsvenster-82.mp3 Foto: Blog.lifelinechild.org Ons Vader wat in die hemel is, laat u Naam geheilig word… – Matteus 6:9 As Hy ons lewe in besit neem, het ons net een droom, naamlik dat Sy naam geheilig sal word. Is jy deel van hierdie gebed? Daar is net drie moontlikhede: die lastering van sy Naam, om sy naam te ignoreer, of om op ons knieë voor Hom te val! Dit is die uiteindelike doel van God. Hans Bouma, ‘n Nederlandse prediker en skrywer, skryf dat die laaste opsie is nie ’n maklike een is nie: “Elkeen wat ernstig werk maak van die heiliging van God se naam in hierdie wêreld, verkeer permanent in konfliksituasies.” Dit sal ons iets kos. Dit het Jesus sy lewe gekos. Maar in hierdie stryd om God se heilige naam, is God is aan ons kant, skryf Bouma. Ons stryd is Sy stryd.